ddrg/super_eurlex huggingface dataset:
(11)

Rootsi kavandatud meetmete eesmärk on määrata kindlaks piirangutega püügipiirkonnad ja alad, kus püügitegevus on keelatud. STECF jõudis järeldusele, (8) et kavandatud püügivahendite mõju piirangutega püügipiirkondades on tõenäoliselt väike ja et kavandatud meetmed kujutavad endast positiivset sammu selles suunas, et minimeerida püügitegevuse negatiivne mõju asjaomastele elupaikadele. Komisjon märgib ka, et liikmesriigid kohustusid ühises soovituses tegema ettepanekuid edasisteks kohandusteks ja piirama nakkevõrkudega püüki, kui seda peetakse vajalikuks.
(2)

Võttes arvesse ka võimalust, et COVID-19 pandeemia suurendab krediidiasutuste makseviivituses olevaid riskipositsioone, on soovitav kõrvaldada regulatiivsed takistused makseviivituses olevate riskipositsioonide järelturu loomisele. Seepärast tuleb tagada, et määruse (EL) nr 575/2013 artikli 127 lõike 1 kohaldamisel kajastatud spetsiifilistes krediidiriskiga korrigeerimistes arvestataks makseviivituses oleva riskipositsiooni tehinguhinnas sisalduvaid allahindlusi, mida ostev finantsinstitutsioon ei ole kajastanud esimese taseme põhiomavahendite suurendamise kaudu. Selleks et vältida olukorda, kus ostev finantsinstitutsioon kajastab eeldatava kahju võimalikku vähenemist pärast ostu põhjendamatult topelt, st nii oma esimese tasandi põhiomavahendites kui ka määruse (EL) nr 575/2013 artikli 127 lõike 1 kohaldamisel riskikaalu määramiseks, juhul kui makseviivituses olev riskipositsioon hinnatakse pärast selle ostu ümber, ei tuleks allahindluses enam arvestada seda osa makseviivituses oleva riskipositsiooni ümberhindamise summast, mida finantsinstitutsioon on kajastanud oma esimese tasandi põhiomavahendite suurenemise kaudu.
(1)

Aineid 2-hüdroksü-4-metoksübensofenoon/oksübensoon (CASi nr 131-57-7), millele on kosmeetikatoodete koostisainete rahvusvahelises nomenklatuuris (INCI) antud nimetus Benzophenone-3, ja 2-tsüano-3,3-difenüülakrüülhappe 2-etüülheksüülester/oktokrüleen (CASi nr 6197-30-4), millele on kosmeetikatoodete koostisainete rahvusvahelises nomenklatuuris antud nimetus Octocrylene, on praegu lubatud kasutada kosmeetikatoodetes UV-filtrina ning need on loetletud määruse (EÜ) nr 1223/2009 VI lisa kannetes 4 ja 10.
1)

I osa (Komplektsed ja komplekteeritud sõidukid) muudetakse järgmiselt: a) 2. ossa (Sõidukikategooria M1) lisatakse punktid 54, 55 ja 56: „54. Sõiduk, millel on: TPMS/ELKS/AEBS/ESS/AIF/ISA/DDAW/ADDW/EDR/DAM/ADS/eCall (4) (181) 55. Sõiduk, mis on sertifitseeritud ÜRO eeskirja nr 155 kohaselt: jah/ei (4) 56. Sõiduk, mis on sertifitseeritud ÜRO eeskirja nr 156 kohaselt: jah/ei (4)“ ; b) 2. ossa (Sõidukikategooria M2) lisatakse punktid 54, 55 ja 56: „54. Sõiduk, millel on: TPMS/AEBS/ESS/AIF/ISA/DDAW/ADDW/BSIS/EDR/DAM/ADS/Platooning (4) (181) 55. Sõiduk, mis on sertifitseeritud ÜRO eeskirja nr 155 kohaselt: jah/ei (4) 56. Sõiduk, mis on sertifitseeritud ÜRO eeskirja nr 156 kohaselt: jah/ei (4)“ ; c) 2. ossa (Sõidukikategooria M3) lisatakse punktid 54, 55 ja 56: „54. Sõiduk, millel on: TPMS/ESS/AIF/AEBS/ISA/DDAW/ADDW/BSIS/EDR/DAM/ADS/Platooning (4) (181) 55. Sõiduk, mis on sertifitseeritud ÜRO eeskirja nr 155 kohaselt: jah/ei (4) 56. Sõiduk, mis on sertifitseeritud ÜRO eeskirja nr 156 kohaselt: jah/ei (4)“ ; d) 2. ossa (Sõidukikategooria N1) lisatakse punktid 54, 55 ja 56: „54. Sõiduk, millel on: TPMS/ELKS/AEBS/ESS/AIF/ISA/DDAW/ADDW/EDR/DAM/ADS/eCall (4) (181) 55. Sõiduk, mis on sertifitseeritud ÜRO eeskirja nr 155 kohaselt: jah/ei (4) 56. Sõiduk, mis on sertifitseeritud ÜRO eeskirja nr 156 kohaselt: jah/ei (4)“ ; e) 2. ossa (Sõidukikategooria N2) lisatakse punktid 54, 55 ja 56: „54. Sõiduk, millel on: TPMS/ESS/AIF/AEBS/ISA/DDAW/ADDW/BSIS/EDR/DAM/ADS/Platooning (4) (181) 55. Sõiduk, mis on sertifitseeritud ÜRO eeskirja nr 155 kohaselt: jah/ei (4) 56. Sõiduk, mis on sertifitseeritud ÜRO eeskirja nr 156 kohaselt: jah/ei (4)“ ; f) 2. ossa (Sõidukikategooria N3) lisatakse punktid 54, 55 ja 56: „54. Sõiduk, millel on: TPMS/ESS/AIF/AEBS/ISA/DDAW/ADDW/BSIS/EDR/DAM/ADS/Platooning (4) (181) 55. Sõiduk, mis on sertifitseeritud ÜRO eeskirja nr 155 kohaselt: jah/ei (4) 56. Sõiduk, mis on sertifitseeritud ÜRO eeskirja nr 156 kohaselt: jah/ei (4)“ ; g) 2. ossa (Sõidukikategooriad O3 ja O4) lisatakse punktid 54, 55 ja 56: „54. Sõiduk, millel on: TPMS (181)“ ; 55. Sõiduk, mis on sertifitseeritud ÜRO eeskirja nr 155 kohaselt: jah/ei (4) 56. Sõiduk, mis on sertifitseeritud ÜRO eeskirja nr 156 kohaselt: jah/ei (4)“ ;
„6.6.1.1.

Selle tagamiseks, et saadetised, mille suhtes on kohaldatud nõutavaid julgestuskontrollimeetmeid, oleksid transpordi ajal kaitstud loata juurdepääsu eest, kohaldatakse kõike järgmisi nõudeid: a) kokkuleppeline esindaja või tuntud saatja pakib või pitseerib saadetised selliselt, et oleks võimalik tuvastada saadetise avamist; kui see ei ole võimalik, võetakse koondsaadetise terviklikkuse tagamiseks alternatiivsed kaitsemeetmed; b) saadetise transportimiseks kasutatava sõiduki kaubaruum lukustatakse või pitseeritakse ja riidest seintega sõidukid kindlustatakse TIR-nööridega selliselt, et oleks võimalik tuvastada saadetise avamist; lahtise veokastiga sõidukite koorma-ala hoitakse pideva järelevalve all; c) veoettevõtja, kes on sõlminud kokkuleppelise esindaja või tuntud saatjaga transpordilepingu, kinnitab liites 6-E esitatud veoettevõtja deklaratsiooni, välja arvatud juhul, kui veoettevõtja ise on tunnustatud kokkuleppelise esindajana. Kokkuleppeline esindaja või tuntud saatja, kelle nimel veoettevõtja transporti teostab, säilitab allkirjastatud deklaratsiooni. Allkirjastatud deklaratsiooni koopia esitatakse nõudmise korral ka kokkuleppelisele esindajale või lennuettevõtjale, kellele saadetis saadetakse, või asjaomasele pädevale asutusele. Alternatiivina esimese lõigu punktile c võib veoettevõtja esitada kokkuleppelisele esindajale või tuntud saatjale, kellele ta transporditeenust osutab, tõendid selle kohta, et pädev asutus on ta sertifitseerinud või teda tunnustanud. Nimetatud tõendid peavad hõlmama liites 6-E esitatud nõudeid ning nende koopiad säilitab asjaomane kokkuleppeline esindaja või tuntud saatja. Koopia esitatakse nõudmise korral ka kokkuleppelisele esindajale või lennuettevõtjale, kellele saadetis saadetakse, või teisele pädevale asutusele.“;
(22)

Esiteks teatas taotluse esitaja komisjonile, et 2008. aastal muutis nime ka teine Meihua grupi eksportija – Hebei Meihua MSG Group Co., Ltd. Selle äriühingu praegune nimi on Meihua Holdings Group Co., Ltd. Taotluse esitaja selgitas, et Meihua Holdings Group Co., Ltd ei teavitanud komisjoni sellest põhjusel, et tol ajal tegeles Meihua grupp oma tegevuse ümberkorraldamise ja kontserni moodustamisega, mille mõju eriti müügitegevusele ei olnud veel selge. Taotluse esitaja teatas nime muutmise taotluse toetuseks esitatud dokumentides, et Meihua Holdings Group Co., Ltd hakkas vaatlusalust toodet müüma ainult omamaisel turul.
(7)

Määrusega (EL) 2022/109 rakendati liidu õiguses kulduim-tuuni (Thunnus albacares) muudetud püügi piirnormid India Ookeani Tuunikomisjoni (IOTC) pädevusalasse kuuluval alal. IOTC resolutsiooni 2021/01 kohased muudetud püügi piirnormid ei piirdu enam seinnoodalaevadega ja hõlmavad nüüd kõiki kulduim-tuuni püügiks kasutatavaid vahendeid. Kuna asjaomased liikmesriigid ei olnud 2021. aasta lõpuks jõudnud kokkuleppele, kuidas nende püügivõimaluste muudetud püügi piirnorme kõige paremal viisil jaotada, määrati määrusega (EL) 2022/109 ajutise lahendusena liikmesriikidele IOTC pädevusalasse kuuluval alal 2022. aasta esimeseks pooleks kulduim-tuuni liidu 2022. aasta kvoodist esialgne osa (50 %). Arvestades vajadust eraldada liikmesriikidele liidu kulduim-tuuni püügivõimalused IOTC pädevusalas, et liidu kalalaevastik saaks kulduim-tuuni 2022. aastal püüda, peab nõukogu tegema otsuse nende püügivõimaluste lõpliku eraldamise kohta, mis muidu jääks püüdmata. Kuna Portugali õngejadalaevastik püüab väikese koguse kulduim-tuuni kaaspüügina, lepiti kokku, et on asjakohane eraldada Portugalile kõnealuseks kaaspüügiks 100 tonni. Võttes arvesse, et muude püügivahenditega kui seinnoodalaevadega püütud saak moodustab kogupüügist väga väikese osa, on asjakohane eraldada need püügivõimalused, välja arvatud eespool nimetatud 100 tonni, vastavalt seinnoodalaevade lubatud kogupüügi varasematele jaotamispõhimõtetele.
(1)

Venemaa Ukrainasse sissetungi tagajärjed on mõjutanud liidu põllumajandustootjaid ja -ettevõtteid enneolematul viisil. Sisendihindade tõus, eelkõige energia, väetiste ja loomasööda puhul, on põhjustanud majandushäireid liidu põllumajandussektoris ja maakogukondades ning tekitanud likviidsusprobleeme põllumajandustoodete töötlemise, turustamise või arendamisega tegelevatele põllumajandustootjatele ja väikestele maapiirkondade ettevõtetele. See on loonud erandliku olukorra, mis tuleb lahendada uue erakorralise meetmega.
(5)

Raudteevõrgus liiklevate kaubarongide endine arv taastus, kusjuures 2021. aastal oli näitaja 2019. aastaga võrreldes vaid 0,1 % väiksem. Avaliku teenindamise kohustusega hõlmatud reisironge liikus 2021. aastal raudteevõrgus 2 % rohkem kui 2019. aastal, kuigi 2020. aastal oli see näitaja 2019. aastaga võrreldes 5,1 % väiksem. Võttes aga arvesse, et ei 2020. aastal ega 2021. aastal ei saavutanud reisijate arv kaht kolmandikku 2019. aasta tasemest, tulenes nii pandeemia väiksem mõju kui ka järgnenud olukorra paranemine tõenäoliselt sellest, et pädevad asutused maksid pidevalt rahalist toetust avaliku teenindamise kohustust käsitlevate lepingute alusel. Kommertsvedudeks kasutatavaid reisironge käitati 2021. aastal tegelikult ikka veel 18,2 % vähem kui 2019. aastal. 2020. aastal oli see näitaja 22,9 % väiksem kui 2019. aastal ja seega ei ole tegemist olukorra märkimisväärse paranemisega.
(4)

Kõnealuste suundumuste tulemusena ja selleks, et laiendada nende eri tüüpi diagnostiliste testide valikut, mida võidakse kasutada ELi digitaalse COVID-tõendi väljastamiseks, peaks antigeeni kiirtesti määratlust muutma, et see hõlmaks ka laboratoorseid antigeenianalüüse. Seega peaks liikmesriikidel olema võimalik väljastada testimistõendeid ja komisjoni delegeeritud määruse (EL) 2022/256 (4) vastuvõtmise järel ka läbipõdemistõendeid antigeenitestide alusel, mis vastavad ettenähtud kvaliteedinõuetele ja on selle alusel kantud COVID-19 antigeeni kiirtestide ELi ühisesse loetellu, mille terviseohutuse komitee on heaks kiitnud ja mida ta korrapäraselt ajakohastab. Võttes arvesse, et liikmesriikide COVID-19 testimise strateegiad on erinevad, peaks liikmesriikidele jääma võimalus kasutada läbipõdemistõendite väljastamiseks antigeeniteste, eelkõige siis, kui asjaomases piirkonnas on NAAT-teste nakkuste suure arvu tõttu puudu, või muul põhjusel. Kui on piisavalt NAAT-teste, võivad liikmesriigid jätkata läbipõdemistõendite väljastamist üksnes NAAT-testide alusel, mida peetakse COVID-19 juhtumite ja kontaktide testimisel kõige usaldusväärsemaks meetodiks. Samuti võiks liikmesriikidel olla ajutiselt võimalik väljastada läbipõdemistõendeid antigeenitestide põhjal ajavahemikel, mil nakatumine SARS-CoV-2-sse on suurenenud ning sellest tulenevalt on suurenenud testimisvajadus või on tekkinud NAAT-testide nappus. Kui nakatumine on vähenenud, võivad liikmesriigid jätkata läbipõdemistõendite väljastamist üksnes NAAT-testide alusel.
(7)

Käesolev määrus kujutab endast nende Schengeni acquis’ sätete edasiarendamist, milles Iirimaa ei osale vastavalt nõukogu otsusele 2002/192/EÜ (5); seetõttu ei osale Iirimaa käesoleva määruse vastuvõtmisel ning see ei ole tema suhtes siduv ega kohaldatav. Selleks et liikmesriigid saaksid määruse (EL) 2021/953 tingimuste kohaselt aktsepteerida COVID-19 tõendeid, mille Iirimaa on välja andnud oma territooriumil seaduslikult viibivatele või elavatele kolmandate riikide kodanikele, et hõlbustada reisimist liikmesriikide territooriumil, peaks Iirimaa kõnealustele kolmandate riikide kodanikele välja andma COVID-19 tõendid, mis vastavad ELi digitaalse COVID-tõendi usaldusraamistiku nõuetele. Iirimaa ja teised liikmesriigid peaksid tunnustama käesoleva määrusega hõlmatud kolmandate riikide kodanikele välja antud tõendeid vastastikkuse põhimõtte alusel.
(8)

Maroko on esitanud komisjonile taotluse, et saada luba tuua liitu kodulindudelt (v.a silerinnalised linnud) saadud lihatoodete saadetisi, ning esitanud tagatised selle kohta, et kõnealune kolmas riik täidab delegeeritud määruse (EL) 2020/692 I lisa punktis 1 osutatud kodulindude puhul loetellu kantud taudidest teavitamise ja nendest teatamise nõudeid, ning tagatised ka selle kohta, et kõnealune kolmas riik täidab asjakohaseid liidu loomatervisenõudeid või samaväärseid nõudeid. Seepärast ja võttes arvesse kodulindude terviseseisundit Marokos, on asjakohane lisada kõnealune kolmas riik rakendusmääruse (EL) 2021/404 XV lisa 1. osa A osas esitatud loetellu seoses kodulindudelt (v.a silerinnalised linnud) saadud lihatoodetega, mis on läbinud delegeeritud määruse (EL) 2020/692 XXVI lisas osutatud riskide maandamiseks kasutatava eritöötluse D.
(6)

Meditsiinilisel näidustusel kasutamiseks ettenähtud tablettide tootmisel on tehnoloogiline vajadus polüvinüülpürrolidooni (E 1201) kasutamiseks, kuna see seob tugevalt koostisaineid, tagab nende kohesiooni ja aeglustab nende lagunemist. Seepärast on asjakohane lubada kõnealuse lisaaine kasutamine toidu stabilisaatorina meditsiinilisel näidustusel kasutamiseks ettenähtud toidus tablettide ja kattega tablettide kujul.
Määratlus

Kaeraletsitiin on fraktsioneeritud kaeraõli, milles on palju polaarseid lipiide, peamiselt galaktolipiide. Kaeraletsitiini toodetakse toiduainetes kasutamiseks ettenähtud kaerateradest, mis sõelutakse ja ekstraheeritakse etanooli abil kõrgel temperatuuril, et saada toorlipiidi ekstrakt. Saadud toorekstrakt läbib mitmeastmelise aurustamise ja filtreerimise, mille tulemusena saadakse toorkaeraõli, mis eraldatakse, aurutatakse ja filtreeritakse, et saada kaeraletsitiin. Ekstraheerimisel võib ekstraheerimislahustina kasutada ainult etanooli.
(8)

Lisaks ei ole võetud määruse (EL) nr 748/2012 artikli 9 muutmist käsitlevas tekstis arvesse asjaolu, et selliste organisatsioonide suhtes, kes toodavad tooteid, osi või seadmeid ilma sertifikaadita, kuid kellele on välja antud heakskiidukiri, kohaldatakse ainult piiratud hulka delegeeritud määruse (EL) 2022/201 kohaselt kehtestatud nõudeid, mis on eelkõige seotud aruandluse ja arvestuse pidamisega, ning et kõnealune heakskiidukiri kehtib ainult piiratud aja jooksul. Seega ei ole nende organisatsioonide puhul vaja kohaldada kuni 7. märtsini 2025 kestvat üleminekuperioodi, mis on ette nähtud delegeeritud määruse (EL) 2022/201 kohaselt kehtestatud nõuetega seotud puuduste kõrvaldamiseks. Selleks et tagada kooskõla delegeeritud määruse (EL) 2022/201 kohaldamiskuupäevaga, ei tohiks nõuda delegeeritud määruse (EL) 2022/201 kohaselt kehtestatud nõuete täitmist organisatsioonidelt, kellele heakskiidukiri on välja antud 7. märtsil 2023 või enne seda.
(24)

Uuritav toode on Egiptusest pärit kangad, mis on kootud ja/või nõeltöödeldud pikast klaaskiudheidest ja/või -lõngast ning mis võivad sisaldada muid elemente – välja arvatud immutatud või eelimmutatud tooted ning avatud pooridega filterkangad, mille ava mõõt on nii piki- kui ka põikisihis vähemalt 1,8 mm ja mille pindtihedus on 35 g/m2 – ning mis praegu kuuluvad CN-koodide ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 ja ex 7019 90 00 (TARICi koodid 7019610081, 7019610083, 7019610084, 7019620081, 7019620083, 7019620084, 7019630081, 7019630083, 7019630084, 7019640081, 7019640083, 7019640084, 7019650081, 7019650083, 7019650084, 7019660081, 7019660083, 7019660084, 7019691081, 7019691083, 7019691084, 7019699081, 7019699083, 7019699084, 7019900081, 7019900083 ja 7019900084) alla (edaspidi „uuritav toode“).
„a)

kui on vaja võtta kiireloomulisi meetmeid, mis on tingitud loodusõnnetustest, katastroofidest või ebasoodsatest ilmastikutingimustest, mille esinemist on liikmesriigi pädev asutus ametlikult kinnitanud, või märkimisväärsetest ja ootamatutest muutustest liikmesriigi või piirkonna sotsiaalmajanduslikus olukorras, mille hulka kuuluvad rändest või pagulaste vastuvõtmisest tulenevad märkimisväärsed ja ootamatud demograafilised muutused. Kui maaelu arengu programmi muutmine COVID-19 kriisile reageerimiseks on kombineeritud kriisiga mitteseotud muudatustega, kohaldatakse käesolevat lõiku kõigi kombineeritud muudatuste suhtes, tingimusel et ettepanek maaelu arengu programmi muutmiseks esitatakse komisjonile 30. juuniks 2021. Kui maaelu arengu programmi muutmine selleks, et reageerida mõjule, mis tuleneb Venemaa sissetungist Ukrainasse, on kombineeritud muudatustega, mis ei ole selle sündmusega seotud, kohaldatakse käesolevat lõiku kõigi kombineeritud muudatuste suhtes, tingimusel et ettepanek maaelu arengu programmi muutmiseks esitatakse komisjonile 30. juuniks 2023.“;
(2)

Rakendusmääruse (EL) 2020/2235 III lisa 50. peatükis on esitatud loomatervise/ametliku sertifikaadi näidis, mida tuleb kasutada lühikese säilivusajaga ja mingilgi määral lihatooteid, v.a želatiini, kollageeni ja kõrgrafineeritud tooteid sisaldavate, pika säilivusajaga inimtoiduks ettenähtud liittoodete liitu toomiseks (näidis COMP). Rakendusmääruse (EL) 2020/2235 III lisa 52. peatükis on esitatud loomatervise sertifikaadi näidis, mida tuleb kasutada lühikese säilimisajaga ja mingilgi määral lihatooteid sisaldavate, pika säilimisajaga inimtoiduks ettenähtud liittoodete transiidiks läbi liidu kolmandasse riiki kas kohe või pärast liidus ladustamist (näidis TRANSIT-COMP). Mõlemas näidises on spetsiaalne loomade terviseohutuse kinnitus neis liittoodetes sisalduvate piimatoodete kohta. Kõnealustes kinnitustes esitatud kuumtöötlemise nõuded tuleks viia kooskõlla komisjoni delegeeritud määruse (EL) 2020/692 (5) XXVII lisas sätestatud töötlemisviisidega. Lisaks tuleks välja jätta nõue märkida liittoodetes sisalduvate piimatoodete ja ternespiimapõhiste toodete tootmiskuupäevad, kuna see on üleliigne, pidades silmas joonealuses märkuses 2 esitatud kirjeldust, mis hõlmab kõiki loomseid komponente. Lisaks tuleks kõnealuste näidiste II osa märkuste teatavaid joonealuseid märkusi täiendada ja selgitada. Seepärast on vaja rakendusmääruse (EL) 2020/2235 III lisa 50. ja 52. peatükki vastavalt muuta.
(1)

Määrusega (EL) 2016/429 on kehtestatud taudispetsiifilised eeskirjad kõnealuse määruse artikli 5 lõike 1 kohaselt loetellu kantud taudide suhtes ning on ette nähtud, kuidas neid eeskirju tuleb kohaldada loetellu kantud taudide eri kategooriate suhtes. Määrusega (EL) 2016/429 on ette nähtud, et liikmesriigid kehtestavad nimetatud määruse artikli 9 lõike 1 punktis b osutatud loetellu kantud taudide puhul kohustuslikud likvideerimisprogrammid ja määruse artikli 9 lõike 1 punktis c osutatud loetellu kantud taudide puhul vabatahtlikud likvideerimisprogrammid ning et sellised programmid kiidab heaks komisjon. Kõnealuses määrusega on ka ette nähtud, et komisjon kiidab heaks või tühistab liikmesriikide või tsoonide ja bioturvarühmikute taudivaba staatuse seoses nimetatud määruse artikli 9 lõike 1 punktides b ja c osutatud teatavate loetellu kantud taudidega.
KOMISJONI MÄÄRUS (EL) 2022/1215,

7. juuli 2022,

millega Euroopa Liidu liikmesriigi lipu all sõitvatele laevadele kehtestatakse süvalesta püügi keeld 1. ja 2. püügipiirkonna Norra vetes

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 20. novembri 2009. aasta määrust (EÜ) nr 1224/2009, millega luuakse liidu kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,

ning arvestades järgmist:

Nõukogu määrusega (EL) 2022/109 (2) on kehtestatud kvoodid 2022. aastaks.

Komisjonile esitatud teabe kohaselt on süvalestavaru püük 1. ja 2. püügipiirkonna Norra vetes Euroopa Liidu liikmesriigi lipu all sõitvate või Euroopa Liidu liikmesriigis registreeritud laevade puhul ammendanud 2022. aastaks eraldatud kvoodi.

Seepärast on vaja keelata nimetatud kalavaru teatav püük,

ON VASTU VÕTNUD KÄESOLEVA MÄÄRUSE:

Artikkel 2

Keelud

Euroopa Liidu liikmesriigi lipu all sõitvatel või Euroopa Liidu liikmesriigis registreeritud laevadel on keelatud püüda artiklis 1 osutatud kalavaru alates lisas esitatud kuupäevast. Kõnealustel laevadel on keelatud pardal hoida, ümber paigutada, ümber laadida või lossida sellist püütud kalavaru pärast nimetatud kuupäeva.
1)

Tabelisse lisatakse tähestikulises järjekorras järgmised liigid: Liik Elusisendite CN-koodid Paljunemisvõimeliste osade CN-koodid Seotud kaupade kategooriad (i) (ii) (iii) (iv) „Ameiurus melas (Rafinesque, 1820) ex 0301 99 17 ex 0511 91 90 (viljastatud kalamari inkubeerimiseks)“ „Axis axis (Erxleben, 1777) ex 0106 19 00 –“ „Callosciurus finlaysonii (Horsfield, 1823) ex 0106 19 00 –“ „Channa argus (Cantor, 1842) ex 0301 11 00 ex 0301 99 17 ex 0511 91 90 (viljastatud kalamari inkubeerimiseks)“ „Faxonius rusticus (Girard, 1852) ex 0306 39 10 –“ „Gambusia affinis (Baird & Girard, 1853) ex 0301 11 00 ex 0301 99 17 ex 0511 91 90 (viljastatud kalamari inkubeerimiseks) (4)“ „Gambusia holbrooki Girard, 1859 ex 0301 11 00 ex 0301 99 17 ex 0511 91 90 (viljastatud kalamari inkubeerimiseks) (4)“ „Hakea sericea Schrad. & J.C.Wendl. ex 0602 90 50 ex 1209 99 99 (seemned)“ „Koenigia polystachya (Wall. ex Meisn.) T.M.Schust. & Reveal ex 0602 90 50 ex 1209 99 99 (seemned) (7)“ „Lampropeltis getula (Linnaeus, 1766) ex 0106 20 00 – (5)“ „Limnoperna fortunei (Dunker, 1857) ex 0307 91 00 –“ „Morone americana (Gmelin, 1789) ex 0301 99 17 ex 0301 99 85 ex 0511 91 90 (viljastatud kalamari inkubeerimiseks) (4)“ „Pycnonotus cafer (Linnaeus, 1766) ex 0106 39 80 ex 0407 19 90 (viljastatud munad inkubeerimiseks)“ „Rugulopteryx okamurae (E.Y.Dawson) I.K.Hwang, W.J.Lee & H.S.Kim, 2009 ex 1212 29 00 – (14), (15)“ „Solenopsis geminata (Fabricius, 1804) ex 0106 49 00 – (5), (7)“ „Solenopsis invicta Buren, 1972 ex 0106 49 00 – (5), (7)“ „Solenopsis richteri Forel, 1909 ex 0106 49 00 – (5), (7)“ „Wasmannia auropunctata (Roger, 1863) ex 0106 49 00 – (5), (7)“
(3)

Delegeeritud määruse (EL) 2020/411 eelnõu üle peetud läbirääkimiste käigus leppisid eksperdid kokku, et 1974. aasta SOLASi konventsiooni II-1 peatüki B osa reeglis 8–1 sätestatud nõudeid sadamasse ohutu naasmise kohta ei tuleks kohaldada B-, C- ja D-klassi reisilaevade suhtes, kuna see oleks ebaproportsionaalne, võttes arvesse asjaolusid, milles sellesse klassi kuuluvad laevad tegutsevad.
(1)

Aine formaldehüüd (CASi nr 50-00-0, EÜ nr 200-001-8) on määruse (EÜ) nr 1272/2008 (2) VI lisa 3. osas klassifitseeritud kantserogeeniks (1B kategooria) ja nahka sensibiliseerivaks aineks (1. kategooria). Määruse (EÜ) nr 1223/2009 artikli 15 kohaselt on kõnealuses lisas 1B kategooria kantserogeenseteks aineteks klassifitseeritud ainete kasutamine kosmeetikatoodetes keelatud. Seetõttu on formaldehüüdi kasutamine kosmeetikatoodetes keelatud ja praegu on see loetletud määruse (EÜ) nr 1223/2009 II lisa kandes 1577.
(2)

Komisjoni rakendusmääruses (EL) 2018/1882 (3) on loetellu kantud taudid määratletud A-, B-, C-, D- või E-kategooria taudidena ning määrusega on ette nähtud, et loetellu kantud taudide ennetamise ja tõrje eeskirju, millele on osutatud määruse (EL) 2016/429 artikli 9 lõikes 1, tuleb kohaldada selliste loetellu kantud taudide suhtes, mis kuuluvad eespool nimetatud rakendusmääruse lisas esitatud tabelis osutatud loetellu kantud liikide ja liigirühmade puhul esitatud kategooriatesse. Käesoleva määrusega rakendusmäärusesse (EL) 2020/2002 tehtavate muudatustega tuleks ette näha täiendavad üksikasjad A-kategooria taudide käsitlevates eeskirjades taudipuhangust teavitamise osas seoses taudipuhangu koha ning puhastamise ja desinfitseerimise kuupäevaga; sellised täiendavad teavitamisnõuded A-kategooria taudide puhul on õigustatud, kuna need taudid kujutavad endast riski loomade tervisele liidus.